ดัชนีหุ้นวันที่ 10 ส.ค. ปิดบวก 1.67 จุด
ตลาดหุ้นวันที่ 10 ส.ค. ปิดตลาดที่ระดับ 1,219 จุด ปรับเพิ่มขึ้น 1.67 จุด มูลค่าการซื้อขาย 25,618 ล้านบาท
10 ส.ค. 2555

ตลาดหุ้นวันที่ 10 ส.ค. ปิดตลาดที่ระดับ 1,219 จุด ปรับเพิ่มขึ้น 1.67 จุด มูลค่าการซื้อขาย 25,618 ล้านบาท 
ตลาดหุ้นวันที่ 10 ส.ค. ในช่วงท้ายตลาดมีแรงซื้อกลับในกลุ่มพลังงานและปิโตรเคมี ดันให้ดัชนีจากที่แกว่งตัวติดลบกลับมาปิดบวกได้ โดยปิดตลาดที่ระดับ 1,219 จุด ปรับเพิ่มขึ้น 1.67 จุด หรือ 0.14% มูลค่าการซื้อขาย 25,618 ล้านบาท 
นายชัย จิรเสวีนุประพันธ์ ผู้จัดการฝ่ายกลยุทธ์การลงทุน บล.โนมูระ พัฒนสิน กล่าวว่า แรงซื้อในหุ้นบริษัท ปตท.(PTT) ได้ประคองให้ดัชนีหุ้นท้ายตลาดกลับมาปิดบวกได้ โดยลักษณะการลงทุนของผู้ลงทุนขณะนี้จะเป็นเลือกรายกลุ่มและรายหุ้นที่มีผลประกอบการดี แต่มูลค่าการซื้อขายในวันนี้ไม่ได้มาก เนื่องจากใกล้วันหยุดยาวติดต่อกันในวันแม่
อย่างไรก็ตาม ปัจจัยในประเทศที่มีผลต่อการเคลื่อนไหวของดัชนีจะเป็นเรื่องของผลประกอบการไตรมาส 2 ของบริษัทจดทะเบียนซึ่งจะทยอยออกมาจนถึงกลางเดือนส.ค. นี้ โดยให้ติดตามหุ้นที่มีผลประกอบการดี และจ่ายเงินปันผลสูง ส่วนปัจจัยต่างประเทศสถานการณ์ยังไม่ได้ดีขึ้น โดยเฉพาะภายหลังจีนเผยตัวเลขเศรษฐกิจออกมาได้สร้างความผิดหวังให้กับนักลงทุน เพราะตัวเลขการส่งออกและนำเข้าไม่ค่อยดีนัก 
ทั้งนี้ มองกรอบแนวรับดัชนีที่ 1,195 จุด และ 1,200 จุด ส่วนแนวต้านที่ระดับ 1,225-1,228 จุด 
5 อันดับหุ้นที่มีการซื้อขายสูงสุด 1.KTB ปิดที่ 16.60 บาท ลดลง 0.40 บาท หรือ 2.35% มูลค่าการซื้อขาย 1,693 ล้านบาท 2.CPALL ปิดที่ 33 บาท ไม่เปลี่ยนแปลง มูลค่าการซื้อขาย 1,163 ล้านบาท 3.JAS ปิดที่ 3.46 บาท เพิ่มขึ้น 0.12 บาท หรือ 3.59% มูลค่าการซื้อขาย 1,116 ล้านบาท 4.PTTGC ปิดที่ 64 บาท เพิ่มขึ้น 1.50 บาท หรือ 2.40% มูลค่าการซื้อขาย 1,023 ล้านบาท 5.PTTปิดที่ 342 บาท เพิ่มขึ้น 6 บาท หรือ 1.79% มูลค่าการซื้อขาย 992 ล้านบาท